b'\n_START_ARTICLE_\nSmukke dreng\n_START_SECTION_\nHandling\n_START_PARAGRAPH_\nHandlingen udspiller sig i det k\xc3\xb8benhavnske tr\xc3\xa6kkerdrenge-milj\xc3\xb8, hvor vi f\xc3\xb8lger Nick, der er stukket af hjemmefra og lever sammen med en gruppe af drenge, der ern\xc3\xa6rer sig ved prostitution. De h\xc3\xa6nger ud p\xc3\xa5 Vesterbro omkring K\xc3\xb8benhavns Hovedbaneg\xc3\xa5rd. Nick flytter ind hos Ralf (Stig Hoffmeyer), der er universitetslektor i astronomi, hvilket ogs\xc3\xa5 interesserer Nick. Han f\xc3\xa5r kost og logi hos Ralf en periode, men bliver smidt ud pludseligt, da Ralfs kone vender hjem fra en rejse. Efter at have v\xc3\xa6ret hjemme hos sin mor kort, flytter han ind hos Ren\xc3\xa9 (Benedicte W. Madsen), der er gruppens eneste pige, men som giver sig ud for at v\xc3\xa6re tr\xc3\xa6kkerdreng. Ralf vender tilbage, da konen har forladt ham. Han bliver jaloux p\xc3\xa5 Ren\xc3\xa9 og overfalder hende. Nick ops\xc3\xb8ger ham sammen med gruppen, og filmen ender med, at Ralf bliver dr\xc3\xa6bt, da Nick kaster en sten efter Ralf og rammer ham i hovedet, s\xc3\xa5 han bliver sl\xc3\xa5et bevidstl\xc3\xb8s og falder udover et trappegel\xc3\xa6nder.'